Beslutningsreferat

**Dato** 4. marts, 2013

**Sted** Hotel Hans Egede, Nuuk

**Emne** Konstituering af Grønlands Råd for Menneskerettigheder

**Tilstedeværende** Aaja Chemnitz Larsen, Anders Meilvang, Finn Meinel, Hjalmar Dahl,

**Rådsmedlemmer** Elias Lyberth, Kathrine Kjærgaard, Anita Hoffer, Krissie Berthelsen Winberg, Josef Therkildsen, Ivana Josefsen, Inge Olsvig Brandt, Fartato Olsen, Britta Nielsen Johansen, Susie Marthin Kjeldsen

**Fraværende** Leif Fontain**,** Christina Møller

**Rådsmedlemmer**

**Sekretær** Mira Kleist

**Yderligere deltagere** Vera Leth, Anders Jørgensen, William Kriegel, Jonas Christoffersen, Marianne Lykke Thomsen.

**Referent** Mira Kleist

1. **Velkomst ved Mira Kleist, Udenrigsdirektoratet**
2. **Godkendelse af dagsorden**

Dagsorden godkendt, fællesbillede sat ind under punktet ”fælles pressemeddelelse”.

1. **Valg af ordstyrer**

Marianne Lykke Thomsen, Udenrigsdirektoratet valgt enstemmigt som ordstyrer.

1. **Præsentation af rådets medlemmer**

Præsentationsrunde af alle medlemmer samt Jonas Christoffersen fra Institut for Menneskerettigheder, Marianne Lykke fra Udenrigsdirektoratet Thomsen og Mira Kleist fra Udenrigsdirektoratet.

1. **Fastsættelse af forretningsorden**

Mira fra Udenrigsdirektoratet præsenterer et udkast til en forretningsorden lavet af Udenrigsdirektoratet og udkastet gennemgås punkt for punkt.

Finn foreslår, at det præsenterede udkast bearbejdes og at formanden og næstformanden senere hen får mulighed for, at revidere forretningsordenen på baggrund af de konkrete arbejdsopgaver, som senere fastsættes for Rådet. Der er opbakning om denne tilgang.

**Kapitel 2, § 2.** Aaja stiller spørgsmålstegn ved, at der i loven står, at Rådet skal ”beskytte” menneskerettigheder. Hun er bekymret for om Rådet ville kunne leve op til denne opgave. Jonas henviser til at der både i Paris Principperne og IMR’s forretningsorden står ”beskytte”. Han vurderer at det vil være svært at lave en sondring mellem ”fremme” og ”beskytte” i Rådets arbejde og anbefaler at man ikke lægger for meget i begrebet.

Hjalmar påpeger at det skal gøres klart, at Rådet ikke er en ”klageenhed”. Dette er der enighed om og det skrives ind som en ny § 1, Stk. 2 at: ”Rådet behandler ikke konkrete klagesager”.

**Kapitel 2, § 2, Stk. 2.** Det diskuteres hvorvidt det er hensigtsmæssigt at alene formanden, og i visse tilfælde næstformanden, kan udtale sig på vegne af Rådet. Hertil diskuteres om der bør nedsættes et forretningsudvalg, som kan mindske presset på formanden. Det konkluderes at formanden senere hen skal vurdere behovet for et forretningsudvalg.

**Kapitel 3, § 4.** Anders mener at det er begrænsende, at skrive ”økonomiske midler”, da dette ville inkludere tilskud udefra. Eftersom formålet med paragraffen er regulering alene af tilskuddet fra Landskassen erstattes ”økonomiske midler” med ”tilskud fra Landskassen”.

**Kapitel 3, § 4, stk. 2.** Anders mener at det på nuværende tidspunkt er dækkende, at Udenrigsdirektoratet står for Rådets regnskab. Dog skal det senere overvejes hvorvidt man skal rekvirere Revision udefra, i takt med at der kan være tale om tilskud fra andre end Landskassen.

Ordet ”budget” erstattes med ”budgetopfølgning”.

**Kapitel 4** Anders henviser til at der i loven står at møderne kan være åbne og foreslår at man for størst mulig gennemsigtighed i Rådet skal skrive ind at alle møder er åbne. Det er der ikke fuld opbakning omkring og det aftales at man som laver et nyt § 6 hvori der står; ”Rådet kan beslutte at åbne sine møder for offentligheden, jf. Lovens § 4, stk. 7.”.

**Kapitel 4, § 5.** Med fuld enighed skrives det ind i § 5, stk. 1. at Rådet ved møderne laver en mødeplan.

**Kapitel 4, § 5, stk. 3.** Mødesproget fastsættes til konsekvent at være grønlandsk og dansk med fuld enighed.

**Kapitel 7, § 14.** Der er enighed om at forretningsordenen vedtages og underskrives d.d. på trods af mulige fremtidige ændringer v. revision af forretningsordenen.

Forretningsordenen underskrives.

1. **Rådets økonomi/budget**

Mira fremlægger et tentativt budget samt udgifterne for det konstituerende møde, som var på ca. 33.000 DKK.

Jonas tilføjer at rejseudgifter i forbindelse med deltagelse af det grønlandske IMR bestyrelsesmedlem i IMRs møder skal afholdes af Rådet. Der er fem årlige møder hvor bestyrelsesmedlemmet bør deltage.

Det efterspørges af et par Rådsmedlemmer hvorvidt Rådsmedlemmer kunne stille mødelokaler til rådighed i form af deres arbejdspladser til Rådsmøderne. Medlemmerne var positive overfor ideen og det besluttes, at formanden fremtidigt sonderer terrænet for mødelokale.

1. **Valg af formand**

Hjalmar bliver anbefalet at stille op af Aaja. Han godkender anbefalingen og bliver valgt enstemmigt.

1. **Valg af næstformand**

Aaja stiller op og vælges enstemmigt.

***Den nyudnævnte formand Hjalmar overtager rollen som ordstyrer og leder herefter mødet med næstformand Aaja.***

1. **Præsentation af Institut for Menneskerettigheder i Danmark ved Direktør Jonas Christoffersen.**

Jonas’ præsentation sendes ud sammen med referat.

1. **Kommentarer vedr. menneskeretslige problemstillinger i Grønland**
2. **Muligheder for at iværksætte undersøgelser og initiativer**
3. **Rådets første arbejdsopgave**

Da punkt 10, 11 og 12 anses som at være sammenhængende behandles de samlet.

Punkt 10 og 11 er foreslået af Transparency Greenland. Anders præciserer, at han ønsker at de enkelte medlemmer af Rådet kort præsenterer hvad de kan anskue som menneskeretlige problemstillinger. Hertil hører det næste punkt, hvor det ønskes at man foreslår konkrete initiativer for at imødekomme de fremhævede problemstillinger.

Hjalmar har foreslået punkt 12 hvori det anbefales at man skal fastsætte prioriterede arbejdsopgaver for Rådet.

Rådet diskuterer lidt løst de herover nævnte emner men beslutter hurtigt at de konkrete emner, der skal varetages af Rådet skal besluttes på baggrund af skriftlige bidrag fra Rådsmedlemmer til formanden med sekretæren som tovholder.

**Konklusioner vedr. punkt 10-12**

Formanden konkluderer at:

* Der skal udarbejdes en pjece om menneskerettigheder og det nyetablerede Råds

rolle, som skal hustandsomdeles eller laves som indstik papirer til aviserne. Formanden, næstformanden og sekretæren udarbejder et udkast til pjecen.

* De stemmeberettigede rådsmedlemmer samt de tilforordnede skal hver især

nedfælle de vigtigste problemstillinger vedr. menneskerettigheder indenfor deres område. Bidragene sendes senest 1. april til sekretæren Mira Kleist, mkle@nanoq.gl. Herefter videreformidles budskaberne til IMR, som indarbejder det i deres statusrapport om menneskerettigheder i Grønland.

* Det skal til næste møde overvejes og vurderes hvorvidt Rådet skal have en

hjemmeside og evt. en facebookside, eller anden form for socialt medie.

Derudover konkluderes det at IMR afholder et kursus om menneskerettigheder for Rådsmedlemmerne ved næste Rådsmøde (efterårsmødet). Kursusindholdet skal tilpasses grønlandske forhold og fastsættes på et senere tidspunkt.

1. **Fastsættelse af dato for næste møde/ fastlæggelse af mødekalender (punkt rykket op)**

Næste møde / efterårsmødet fastsættes til tirsdag d. 8. og onsdag d. 9. oktober, 2013.

Forårsmødet fastsættes til tirsdag d. 18. marts, 2014.

1. **Fælles pressemeddelelse og fælles billede**

Fælles pressemeddelelse blev udarbejdet på grønlandsk og dansk og sendt til Sermitsiaq/AG, KNR og IMR, alle tre bragte historien.

1. **Eventuelt**

Der var ingen tilføjelser under eventuelt.